***Εξερευνώντας τα βιβλία***

Με το παρόν παιχνίδι θα προσπαθήσουμε από τη μια, να περάσουμε δημιουργικά λίγο ποιοτικό χρόνο με τα παιδιά μας και από την άλλη να μπούμε σε διαδικασία εμπέδωσης κι επανάληψης.

Θα φτιάξουμε μια παραλλαγή του γνωστού σε όλους μας παιχνιδιού: «Ζώα – Φυτά». Τα υλικά που θα χρειαστούμε είναι απλά: μολύβι, χαρτί Α4 και βιβλία (λογοτεχνικά, μη λογοτεχνικά).

Οι στήλες οι οποίες θα πρέπει να συμπληρωθούν θα είναι μόνο τρεις: ΡΗΜΑΤΑ, ΟΥΣΙΑΣΤΙΚΑ, ΕΠΙΘΕΤΑ. Επιλέγουμε ένα γράμμα κι ακολούθως ψάχνουμε στα βιβλία μας να βρούμε τις πιο πάνω κατηγορίες, π.χ καταναλώνω, καρέκλα, καλός. Ακολούθως, μπορούμε να χρησιμοποιήσουμε τα ρήματα που βρήκαμε για να παράγουμε άλλες λέξεις, π.χ. καταναλώνω, κατανάλωση, καταναλωτικος.

Καλή διασκέδαση!

***Ρήμα*** είναι το μέρος του λόγου που δηλώνει ότι ένα πρόσωπο, ζώο ή πράγμα ενεργεί ή παθαίνει κάτι ή βρίσκεται σε μια κατάσταση.

***Τα Ουσιαστικά*** (ή [ονόματα](http://www.e-lexicon.gr/%CE%B3%CF%81%CE%B1%CE%BC%CE%BC%CE%B1%CF%84%CE%B9%CE%BA%CE%B7-%CE%BD%CE%B5%CE%B1%CF%83-%CE%B5%CE%BB%CE%BB%CE%B7%CE%BD%CE%B9%CE%BA%CE%B7%CF%83/%CF%84%CE%B1-%CE%BF%CF%85%CF%83%CE%B9%CE%B1%CF%83%CF%84%CE%B9%CE%BA%CE%B1/%CE%BF%CE%BD%CE%BF%CE%BC%CE%B1-%CE%BF%CF%85%CF%83%CE%B9%CE%B1%CF%83%CF%84%CE%B9%CE%BA%CE%BF/)) είναι μέρη του λόγου (λέξεις) που μπορεί να αναφέρονται σε: πρόσωπο, ζώο, πράγμα, τόπο, ενέργεια, κατάσταση ή ιδιότητα.

Ανήκουν στα Κλιτά μέρη του λόγου, διαθέτουν Γένος (αρσενικό, θηλυκό ή ουδέτερο), Πτώση (ονομαστική, γενική, αιτιατική και κλιτική) και Αριθμό (ενικό και πληθυντικό).

Μερικά παραδείγματα ουσιαστικών είναι τα εξής:

* Πρόσωπο: ο Γιάννης, ο άνθρωπος, η Μαρία.
* Ζώο: ο σκύλος, η γάτα, τα ποντίκια.
* Πράγμα: το τραπέζι, οι υπολογιστές, η καρέκλα.
* Τόπο: η Αθήνα, ο Όλυμπος, το εργαστήριο.
* Ενέργεια: η λογοκρισία, το κάπνισμα.
* Κατάσταση: ο πόνος, η ειρήνη, η συνήθεια.
* Ιδιότητα: η εξυπνάδα, η ασφάλεια.

***Το επίθετο*** είναι ένα μέρος του λόγου που κατά κανόνα δίνει ένα χαρακτηριστικό, μια ιδιότητα ή μια ποιότητα στο ουσιαστικό που προσδιορίζει, π.χ. Η ξύλινη πόρτα. Η σωστή απάντηση.

|  |  |  |  |  |  |  |
| --- | --- | --- | --- | --- | --- | --- |
| ***ΡΗΜΑ*** | ***Β*** | ***ΟΥΣΙΑΣΤΙΚΟ*** | ***Β*** | ***ΕΠΙΘΕΤΟ*** | ***Β*** | ***ΣΥΝ.Β*** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |